भारतीय कानून में प्री कंसेप्शन एंड प्री नेटल डायगनास्टिक टेकनीक एक्ट 2002 के अनुसार गर्भ में पल रहे बच्चे के लिंग की जांच करना, शब्दों या इशारों से गर्भ में पल रहे बच्चे के लिंग के बारे में बताना या पता करना, गर्भ में पल रहे बच्चे के लिंग की जांच कराने का विज्ञापन देना, गर्भवती महिला को उस के गर्भ में पल रहे बच्चे के लिंग के बारे में जानने के लिए उकसाना, किसी व्यक्ति द्वारा रजिस्ट्रेशन करवाए बिना प्रसव पूर्व निदान तकनीक (पीएनडीटी) अर्थात अल्ट्रासाउंड इत्यादि मशीनों का इस्तेमाल करना, गर्भवती महिला को उस के परिजनों या अन्य के द्वारा लिंग जांचने के लिए प्रेरित करना एक कानूनन अपराध है. इस से पहले हमारे देश में प्री नेटल डायगनोस्टिक एक्ट 1994 था, लेकिन इस कानून में प्री कंसेप्शन डायगनोसिस का प्रावधान न होने की वजह से नया कानून लाया गया.